Επίδραση του C-2578A πολυμορφισμού του γονιδίου του αγγειακού ενδοθηλιακού αυξητικού παράγοντα VEGF πάνω στις πρωτοπαθείς σπειραματονεφρίτιδες
Creators: name: Μπαντής, Χρήστος Ιωάννη
Publisher: name: Aristotle University of Thessaloniki
Year: 2025
Subjects: IgA νεφροπάθεια
Εστιακή και τμηματική σπειραματοσκλήρυνση
Αγγειακός ενδοθηλιακός αυξητικός παράγοντας
IgΑ nephropathy
Focal segmental glomerulosclerosisVascular
endothelial growth factor

description: Υπάρχουν αυξανόμενες ενδείξεις ότι ο αγγειακός ενδοθηλιακός αυξητικός παράγοντας (vascular endothelial growth factor, VEGF) ασκεί προστατευτικό ρόλο ενάντια στην ανάπτυξη βλάβης του σπειράματος και των σωληνάριων. Στην παρούσα μελέτη αξιολογήθηκε η επίδραση του πολυμορφισμού C-2578A στον προαγωγέα του γονιδίου του VEGF πάνω στην κλινική πορεία της IgA νεφροπάθειας και της εστιακής και τμηματικής σπειραματοσκλήρυνσης. Μελετήθηκαν n=143 ασθενείς με πρωτοπαθή IgA νεφροπάθεια και n=82 ασθενείς με πρωτοπαθή εστιακή και τμηματική σπειραματοσκλήρυνση που παρακολουθήθηκαν για 7,0 ± 5,9 έτη. Εκατό εθελοντές αναλύθηκαν ως υγιείς μάρτυρες. Ο C-2578A πολυμορφισμός του γονιδίου του VEGF προσδιορίστηκε με PCR. Τα επίπεδα του VEGF στον ορό μετρήθηκαν με ELISA σε 105 ασθενείς με χρόνια νεφρική νόσο. Ο πολυμορφισμός C-2578A συσχετίστηκε με τα επίπεδα του VEGF στον ορό: CC γονότυπος: 337 ± 163, CA: 426 ± 282, AA: 558 ± 425 pg/ml (p=0,030). Οι γονοτυπικές συχνότητες ήταν παρόμοιες στους ασθενείς και τους μάρτυρες (ns), ενώ και η ηλικία, η νεφρική λειτουργία, η πρωτεϊνουρία και η αρτηριακή πίεση δε διέφεραν σημαντικά κατά τη στιγμή της νεφρικής βιοψίας μεταξύ των ασθενών με διαφορετικούς γονότυπους και στις δύο σπειραματονεφρίτιδες (ns). Ο VEGF C-2578A πολυμορφισμός συσχετιζόταν με τον ρυθμό επιδείνωσης της νεφρικής λειτουργίας, όπως εκτιμήθηκε από την μέση ετήσια πτώση του eGFR, τόσο στους ασθενείς με IgA νεφροπάθεια (p=0,014) όσο και με εστιακή και τμηματική σπειραματοσκλήρυνση (p=0,037). Τα αποτελέσματά μας υποδηλώνουν ότι ο λειτουργικός πολυμορφισμός C-2578A του γονιδίου του VEGF αποτελεί προγνωστικό δείκτη εξέλιξης της νεφρικής λειτουργίας σε ασθενείς με IgA νεφροπάθεια ή εστιακή και τμηματική σπειραματοσκλήρυνση.
description: There is growing evidence that vascular endothelial growth factor (VEGF) plays a protective role against the development of glomerular and tubular injury. Objective: This study evaluated the effect of the C-2578A polymorphism, located in the promoter region of the VEGF gene, on the clinical course of IgA nephropathy and focal segmental glomerulosclerosis (FSGS). A total of 143 patients with primary IgA nephropathy and 82 patients with FSGS were studied over a follow-up period of 7,0 ± 5,9 years. Additionally, 100 healthy volunteers were analysed as controls. The C-2578A polymorphism of the VEGF gene was determined using PCR amplification. Serum VEGF levels were measured via ELISA in 105 patients with chronic kidney disease. The C-2578A polymorphism correlated with serum VEGF levels: CC genotype: 337 ± 163, CA 426 ± 282, AA 558 ± 425 pg/ml (p=0,030). Genotype frequencies were similar in patients and controls (ns). Additionally, age, kidney function, proteinuria and blood pressure did not differ significantly at the time of renal biopsy among patients with different genotypes in both forms of glomerulonephritis (ns). VEGF C-2578A polymorphism correlated with the rate of kidney function decline, as assessed by the mean annual decrease in eGFR, in both IgA nephropathy (p=0,014) and FSGS (p=0,037) patients. Our findings suggest that the functional C-2578A polymorphism of the VEGF gene serves as a prognostic marker of progression in patients with IgA nephropathy or FSGS.